Casa de VbN: E-BOOKS, AIXÒ VA
Ja tenim el primer llibre digital líder de vendes, no és de cap autor jove, ni és un relat innovador; és Lluïsa Forrellad amb Foc Latent, una novel•la que s’està venent prou bé en la seva versió en paper publicada per Angle, i que encapçala la primera llista dels més venuts a Edi.cat, el primer, i fins ara únic, portal de llibres digitals en català. La Forrellad va guanyar el Nadal l’any 53, va estar 50 anys en silenci, i ara lidera les vendes digitals; d’això se’n diu transcendir a les modes i els temps, si senyora.! Diari d’un home de cinquanta anys, de Henry James està en segon lloc i en tercer els diaris d’Adam i Eva, de Mark Twain. Atenció amb el trio capdavanter, que indica que l’era digital no és patrimoni exclusiu dels joves, al contrari, és la gent més gran a que s’ha enganxat més aviat a l’e-book. Es diu que més de la meitat dels usuaris de la lectura digital tenen més de 45 anys. La possibilitat d’augmentar la mida de la lletra, facilitant la lectura a la gent gran, n’és una causa evident.
Però hi ha més novetats al món digital, Vicent Partal, director de Vilaweb, acaba de publicar Llibreta de Pequin, quadern de notes d’un testimoni de la revolta dels estudiants xinesos l’any 1989, i que va acabar aixafada a Tiananmen. La originalitat és que aquest llibre només s’ha editat en versió digital per a readers, és a dir, lectors d’e-books. És el primer en català, i el preu de venda és de 5 euros, dels quals l’autor en percebrà un percentatge força superior al 10% que reben els autors dels llibres en paper. Ningú diu que hi hagi allaus que saturin el portal de e-books en català, però les primeres passes ja estan donades, i són segures. El nou nat camina.
Publicado por Rafael Vallbona a divendres, de juny 26, 2009
Albert Calls ha dit...
COmpte, hi ha una errada en l'any del text de Partal.
1 de juliol de 2009 a les 11:13
Ara la veig. Gràcies company.
2 de juliol de 2009 a les 19:24